CELEX: 62021TN0361
Language: el
Date: 2021-06-22 00:00:00
Title: Υπόθεση T-361/21: Προσφυγή της 22ας Ιουνίου 2021 — Σύνδεσμος Τυροκόμων Κύπρου κ.λπ. κατά Επιτροπής

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/26
            
         
      Προσφυγή της 22ας Ιουνίου 2021 — Σύνδεσμος Τυροκόμων Κύπρου κ.λπ. κατά Επιτροπής
      (Υπόθεση T-361/21)
      (2021/C 357/41)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: Σύνδεσμος Τυροκόμων Κύπρου (Λευκωσία, Κύπρος) και 11 άλλοι προσφεύγοντες (εκπρόσωπος: Ν. Κορογιαννάκης, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2021/591 της Επιτροπής, της 12ης Απριλίου 2021, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [«Χαλλούμι» (Halloumi)/«Hellim» (ΠΟΠ)] (1)· και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, οι προσφεύγοντες προβάλλουν πέντε λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η καθής υπέπεσε σε πρόδηλη πλάνη εκτιμήσεως όσον αφορά το ζήτημα αν η αίτηση καταχώρισης υπ’ αριθ. CY/PDO/0005/01243 πληροί τις προϋποθέσεις του κανονισμού 1151/2012 (2). Υποστηρίζεται ότι η καθής παρέβη τα άρθρα 10, 49 και 50 του κανονισμού 1151/2012 και δεν εξέτασε δεόντως την αίτηση καταχώρισης του όρου «Halloumi» ως ΠΟΠ (3).
               
            
                  2.
               
               
                  Με τον δεύτερο λόγο προβάλλεται ότι η καθής παρέβη τα άρθρα 10, 49 και 50 του κανονισμού 1151/2012 επειδή δεν εξέτασε αν τηρήθηκε η διαδικασία που προβλέπει ο κανονισμός 1151/2012.
               
            
                  3.
               
               
                  Με τον τρίτο λόγο προβάλλεται ότι η καθής παραβίασε την αρχή της χρηστής διοικήσεως λόγω της υπερβολικής διάρκειας της διαδικασίας καταχώρισης.
               
            
                  4.
               
               
                  Με τον τέταρτο λόγο προβάλλεται ότι ο προσβαλλόμενος κανονισμός είναι ανεπαρκώς αιτιολογημένος. Υποστηρίζεται ότι η καθής παρέβη την υποχρέωση αιτιολόγησης που υπέχει από το άρθρο 296 ΣΛΕΕ και προσέβαλε το δικαίωμα των προσφευγόντων σε πραγματική προσφυγή.
               
            
                  5.
               
               
                  Με τον πέμπτο λόγο προβάλλεται ότι η καθής παραβίασε την αρχή της χρηστής διοίκησης, επειδή τα κυπριακά δικαστήρια έχουν ακυρώσει τις εσωτερικές εθνικές πράξεις επί των οποίων στηρίζεται ο προσβαλλόμενος κανονισμός.
               
            
         (1)  ΕΕ 2021, L 125, σ. 42-51.
      
         (2)  Κανονισμός (EE) 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ 2012, L 343, σ. 1).
      
         (3)  Προστατευόμενη ονομασία προέλευσης.